पाएं अपने शहर की ताज़ा ख़बरें और फ्री ई-पेपरडाउनलोड करें
डेहरी पाली रोड स्थित बैंक ऑफ इंडिया शाखा कार्यालय के गली में चील- चिलाती धूप में बैंकिंग कार्यों या जमा- निकासी करने के लिए ग्राहकों को घंटों खड़ा रहना पड़ रहा है । इसमें आम ग्राहक से लेकर खास ग्राहक भी कतार में लगे हुए हैं। इस शाखा के चालू खाता के ग्राहक एवं शहर के जाने-माने व्यवसायी बाटा शोरूम के प्रोपराइटर अभिषेक बोस ने बताया कि बैंक में नेफ्ट करने के लिए जब दोपहर में गए तो वहां तैनात गार्ड द्वारा मुझे लंबी ग्राहकों की कतार में खड़ा कर दिया गया। जबकि मुझे जमा निकासी नहीं करनी थी। उस कतार में ज्यादा लोग उजला और लाल पर्चा लिए जमा निकासी वाले थे। मैंने आग्रह किया कि हमको नेफ्ट कराना है फिर भी मुझे घंटों कतार में चिल चिलाती धूप में खड़ा होना पड़ा । कोरोना का कहर तो दूर है इस चिलचिलाती धूप में खड़े रहने पर तबीयत बिगड़ जा रहा है। इस काेरोना काल में इलाज होना भी असंभव सा लग रहा है। कई ग्राहकों ने बैंक प्रबंधन पर ग्राहकों के साथ मनमानी करने का आरोप लगाया । बगल के एसबीआई के शाखा में किसी भी ग्राहक को सड़क पर नहीं खड़ा करा कर शाखा परिसर के अंदर ही सोशल डिस्टेंसिंग के साथ खड़ा कराया जा रहा है । ग्राहकों ने बताया कि बैंक के अंदर काफी जगह है। सोशल डिस्टेंसिंग के साथ काउंटर से लेकर गेट तक भी ग्राहक खड़ा हो सकते हैं, लेकिन एक आदमी के कार्य निष्पादन के बाद दूसरे आदमी को गली से बैंक जाने वाली सीढ़ी पर चढ़ने दिया जा रहा है, जिससे ग्राहकों को खास परेशानी हो रही है, परंतु इस तरफ किसी का ध्यान नहीं जा रहा है। एक जगह सीढ़ी के पास अधिक भीड़भाड़ भी हो जा रहा है। इस संबंध में जानकारी के लिए शाखा प्रबंधक से संपर्क नहीं हो पाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn